पाएं अपने शहर की ताज़ा ख़बरें और फ्री ई-पेपरडाउनलोड करें
रिम्स को लगभग पूरी तरह से डेडिकेटेड कोविड अस्पताल के रूप में तब्दील कर दिया गया। यहां करीब 800 बेड पर संक्रमित मरीजों का इलाज चल रहा है। आईसीयू में 70- 80 बेड हैं, जहां गंभीर मरीजों को भर्ती किया गया है। आईसीयू में रखने का मतलब है कि यदि मरीज की स्थिति ज्यादा बिगड़ती है, तो एक्सपर्ट चिकित्सक उसकी मॉनिटरिंग कर उस पर काबू पाएंगे। लेकिन वैसे चिकित्सक जिन्हें आईसीयू का काेई ज्ञान नहीं है, उन्हें बगैर ट्रेनिंग दिए आईसीयू में ड्यूटी लगा दी गई है।
ट्रॉमा सेंटर में कोरोना के लगभग अधिकांश गंभीर मरीज भर्ती हैं। ज्यादातर मरीज आईसीयू में हाई फ्लो ऑक्सीजन सपोर्ट पर हैं। ऐसे गंभीर मरीजों की देखभाल के लिए रिम्स प्रबंधन ने दांतों के डॉक्टर (डेंटिस्ट) की ड्यूटी आईसीयू में लगाई है। ड्यूटी लगाने से पूर्व उन्हें किसी तरह की ट्रेनिंग भी नहीं दी गई। आईसीयू में भर्ती यदि कोई मरीज गंभीर हो जाता है, तो डेंटिस्ट कैसे निपट पाएगा। डेंटल कॉलेज के करीब 15 ट्यूटर की ड्यूटी रिम्स के ट्रॉमा सेंटर में लगा दी गई है। उन ट्यूटरों का कहना है कि ड्यूटी में लगाने से पूर्व उन्हें किसी तरह की कोई ट्रेनिंग नहीं दी गई।
रिम्स डेंटल विभाग के 15 ट्यूटरों काे 5 माह से सैलरी भी नहीं
डेंटल विभाग में कार्यरत 15 ट्यूटरों को पांच महीने से सैलरी नहीं मिली है। ट्यूटरों ने बताया प्रबंधन ने सैलरी के लिए शर्त रखी है कि वे कोर्ट में केस हार जाते हैं, तो पूरे पैसे लौटाने होंगे। रिम्स में ट्यूटरों का अनुबंध दिसंबर में समाप्त हो गया था। ट्यूटरों का कहना है कि स्थिति ऐसी हो गई है कि वे छोड़ भी नहीं सकते और काम के बदले उन्हें पैसे मिलेंगे या नहीं इसकी भी काेई गारंटी नहीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn